User:Rippleoftime

SEKOLAH MENENGAH VOKASIONAL / TEKNIK BETONG
Sebelum pembukaan tapak SMV BETONG, tapak asal sekolah merupakan sebuah hutan tebal yang dikenali sebagai Bukit Bangkat. Kerajaan telah memilih tempat ini untuk dijadikan sebagai tapak sekolah. Pada mulanya sekolah ini dikenali sebagai SM Vokasional Betong. Ia telah dirasmikan oleh yang amat berhormat Tun Dr. Mathathir Mohammad, bekas perdana menteri Malaysia pada 13 September 1991. Pada tahun 1999 beliau sekali lagi telah merasmikan sekolah ini sebagai SM Teknik Betong. Bagaimanapun sekolah ini mengalami perubahan nama sekali lagi pada tahun 2010 dan dikenali semula sebagai SEKOLAH MENENGAH VOKASIONAL BETONG

Pada awal tahun 1980-an, permulaan pembangunan tidaklah lengkap seperti hari ini. Banyak kekurangan yang terpaksa dilalui oleh guru dan pelajar. Kemudahan elektrik juga terpaksa menggunakan sumber tenaga generator. Kemudian perubahan telah menyinar pada wajah SMT Betong pada pertengahan tahun 80-an. Banyak pembangunan dan kemudahan telah dibina di kawasan sekolah. Bahkan pertambahan bilangan guru, kakitangan dan pelajar mulai ketara. Pada tahun 1997, projek menaikkan taraf sekolah bermula dan beberapa blok baru dibina, iaitu blok pengajian kejuruteraan, blok kelas kejuruteraan, makmal sains, makmal lukisan kejuruteraan, dua blok asrama lekaki dan perempuan, dewan perdana, surau, makmal komputer dan laluan pejalan kaki di sekitar kawasan sekolah. Projek ini siap pada tahun 1999.

Seiring dengan kepesatan pembangunan ekonomi negara, SMT Betong juga mengalami banyak perubahan. Ramai anak Betong telah menuntut ilmu di SMT Betong. Begitu juga bilangan guru dan kakitangan ramai yang ditugaskan berkhidmat di sekolah. Perubahan ini adalah hasil daripada usaha pengetua-pengetua sejak penubuhan sekolah ini. Contohnya, dibawah pentadbiran pengetua, Encik Abul Munap bin Shaikh Abdul Kadir (1984-1985), En. Hamidon bin Abdul Hamid (1986-1988), En Ang Saik Choon (1988), Encik Abul Munap bin Shaikh Abdul Kadir (1988-1991), Pn. Mary Ranggau (1992-1993), En Ng Fook Yin (1994), En Alexander Juing Rimok (1995-1996), En Kuso Anak Jantan (1996-2006), Encik Abul Munap bin Shaikh Abdul Kadir (2006-2008) dan En Ng Fook Yin yang merupakan pengetua terbaru sekolah ini. Di bawah kepimpinan semua pengetua di sekolah ini, SMT Betong talah mencapai banyak kejayaan dalam bidang akademik, kokurikulum dan pelbagai acara baik di peringkat bahagian, negeri mahupun kebangsaan. Seiring dengan zaman alaf baru, semoga SMT Betong dapat memperkukuhkan kedudukannya sebagai sebuah institusi untuk anak-anak Betong dan Sarawak amnya. Semoga sekolah ini terus utuh bagi melahirkan generasi yang dapat memimpin negara pada masa akan datang.

VISI Melahirkan Modal Insan Yang Berpengetahuan Teknikal, Berkemahiran, Inovatif, Berhemah Tinggi Dan Kompeten Selaras Dengan Keperluan Negara.

MISI 1. Menyediakan Peluang Kepada Pelajar Yang Berkecenderungan Untuk Menguasai Pengetahuan Dan Kemahiran Yang Tinggi.

2. Memperkembangkan Potensi Pelajar Sepenuhnya Dalam Pencapaian Kurikulum Dan Ko-Kurikulum.

3. Membentuk Kecemerlangan Sahsiah Pelajar Melalui Sistem Pengurusan Hal Ehwal Murid Yang Berkesan.